תמר מייק לאופר

תמר מייק לאופר (נולדה בשנת 1960 בתל אביב), היא מייסדת ועורכת מגזין אמנות עכשווית 44DEGREES לקידום אמנים ישראלים ברחבי העולם. אמנית מדיה דיגיטלית, מעצבת וארט דירקטור. מראשוני האמניות אשר המירו את העיפרון המסורתי לדיגיטלי. פמיניסטית המרבה לעסוק ביצירותיה בגוף האישה, כאב ופמיניזם, בהנצחת זיכרון השואה ובהעלאת המודעות לאיכות הסביבה.

 ביוגרפיה 

תמר מייק לאופר היא דור שלישי בישראל מצד אמה, בתם הצעירה של עדנה (ילידת ירושלים לבית מיקא) וחיים מייק (יליד תל אביב). נכדתם של הלה (ריבקו) מיקא ילידת ביאליסטוק פולין, שמרבית משפחתה נספתה בשואה ועו״ד מנחם מיקא (יליד ירושלים) מצד אמה, ושל אהובה ומשה יוסף מייק (ילידי טיקטין פולין) מצד אביה. בת דודתו מדרגה שנייה של נשיא המדינה הרביעי אפרים קציר.

מרבית שנותיה עברו בגבעתיים וברמת גן. בצעירותה למדה במגמת אדריכלות בתיכון ברמת גן. בנוסף התמקצעה ולמדה ציור ורישום במסגרות פרטיות. לאחר שירותה הצבאי (מ"כית ומ"מית בבה"ד 12), רכשה את השכלתה המקצועית בתחום העיצוב הגרפי במסגרת לימודים בשלוחת הטכניון בת"א (1983), וסיימה בהצטיינות. במקביל ללימודיה עבדה במשרדי אדריכל הפנים – רוטמן (פרויקט בית גידי ת"א-יפו).

בספטמבר 1985 (ארבעה חודשים לאחר נישואיה), נפצעה קשה בתאונת דרכים. אירוע זה השפיע רבות על מהלך חייה והיא עברה שיקום ארוך בו הציור היה עבורה גם כלי שיקומי.

בשנים שלאחר מכן, היא עסקה בהוראת אמנות וניהול מועדוניות לגיל הרך, במסגרת החינוך המשלים ברמת גן.

 1989–1994 
המהפך בחייה המקצועיים (למרות בעיית ראייה מילדותה) היה כשהשלימה לימודי המשך למעצבים גרפיים, בקורס מחשבי מקינטוש במכללת סיון בת"א 1991. במשך מספר שנים, עוד לפני עידן האינטרנט, תרמה את ידיעותיה בעיצוב ואמנות דיגיטלית ברשתות תקשורת פנים ארציות – אינפונט ובתוכניות טלוויזיה בתחום המחשבים כגון – זומביט, ונתפסה כפורצת דרך בעולם האמנות הדיגיטלית –"מייק לאופר, הרימה את דגל האמנות הדיגיטלית והייתה למובילת דרך", ציטוט צבי פדלמן ראש המחלקה לתקשורת חזותית במכון אבני.

בשנת 2009 פרצה לתודעה הבינלאומית והחלה להציג עבודות וידאו ארט וציורים מבוססי מדיה דיגיטלית ברחבי העולם ופיתחה שפה ויזואלית ייחודית לה, כשיצרה בתוכנות מתקדמות לציור ופיסול תלת־ממדי.

מייק לאופר נשואה ואם לבן ובת. חיה ויוצרת ברמת גן. בד בבד עם מאבק של 23 שנים במחלת הסוכרת הקשה, מייק לאופר ממשיכה לפתח קונספטים לתערוכות, להציג בניו יורק ולקדם אמנים ישראלים.

על האמנית הייחודית לומדים במכללות שונות בישראל, כגון המכללה האקדמית ספיר – בית הספר לתרבות יצירה והפקה. בקורס: האמנות בעידן הדיגיטלי והווירטואלי. מרצה: ד"ר מיכל סדן.

 פרויקטים 
 פרויקטים נבחרים באמנות למען החברה והקהילה בישראל 
ממוזער|180x180 פיקסלים|בתוך המעגל האדום \טכניקה: ציור דיגיטלי מבוסס תלת מימד \2009ממוזער|180x180 פיקסלים|זיכרון השואה\ טכניקה: ציור דיגיטלית מבוסס תלת מימד \ 2009ממוזער|180x180 פיקסלים|ילד בוכה\ טכניקה: ציור דיגיטלי מבוסס תלת מימד \ 2009ממוזער|180x180 פיקסלים|חולשה\ טכניקה: ציור דיגיטלי מבוסס תלת מימד \ 2009ממוזער|180x180 פיקסלים|חיזיון ממלחמה \ טכניקה: ציור דיגיטלי מבוסס תלת מימד \ 2009ממוזער|180x180 פיקסלים|חיזיון שלי מהמלחמה \טכניקה: ציור דיגיטלי מבוסס תלת מימד \ 2009ממוזער|180x180 פיקסלים|קרב \ טכניקה: ציור דיגיטלי מבוסס תלת מימד \ 2009ממוזער|180x180 פיקסלים|העולם שלי \ טכניקה: ציור דיגיטלי מבוסס תלת מימד \ 2013ממוזער|180x180 פיקסלים|משבר החזירים \ טכניקה: ציור דיגיטלי מבוסס תלת מימד \ 2010ממוזער|180x180 פיקסלים|זיכרון לידה \ טכניקה: ציור דיגיטלי מבוסס תלת מימד \ 20102010 אוצרת ומארגנת תערוכת התרמה קבוצתית בהיכל התרבות ת"א, למען ארגון פתחון לב.
 2010 שופטת בתחרות פוסטר השלום במסגרת ארגון ליונס גבעתיים.
 2011 תערוכת יחיד במסגרת SUMMER OF LOVE, למען ארגון פתחון לב.
 2013 השתתפות בתערוכת הגאלה השנתית, ניו יורק. למען הקרן לתרבות אמריקה ישראל.
 2013 ייסדה את מגזין האמנות המקוון 44DEGREES המגזין עוסק באמנות עכשווית מציג אמנים ישראלים מתחומי יצירה שונים ברחבי העולם. מייק לאופר היא יוצרת הקונספט \ המעצבת \ המפיקה \ ארט דירקטור \ האוצרת והעורכת. המגזין זמין לצפייה במאגר המידע של מוזיאון ישראל בירושלים ובספריית מוזיאון תל אביב. הפרויקט זוכה לקידום הקרן לתרבות אמריקה ישראל. AICF
 2025 ספר ילדים דיגיטלי "ישראל מבקר בטהרן" סיפור, איור ועיצוב. מוקדש לכל ילדי ישראל.

 פרויקטים נבחרים בתחום העיצוב הגרפי 
 במהלך שנות התשעים עיצבה סדרה של 200 גופנים (פונטים) אמנותיים בעברית לכותרות, הנמצאים בשימושים רבים כגון: בתוכניות טלוויזיה, בסדרה "שבתות וחגים" ובכותרות בתוכניות טלוויזיה לגיל הרך ערוץ הופ, הוצאות ספרים, משחקי מחשב, לומדות, אתרי אינטרנט, ובתי ספר. גופנים חדשים אלו הכניסו חיים לעיצוב בעברית, בשל היותם מגוונים, שמחים ושונים.
 במהלך העשור הראשון של המאה ה-21, במסגרת עבודתה כארט דירקטור, עיצבה ופיתחה דמויות בתלת מימד וקונספטים למשחקי מחשב ולומדות. בין עבודותיה בתחום זה פיתחה את דמותו של "דינו" הדינוזאור עליו גדל דור שלם של ילדים, דינו לומד אנגלית, דינו לומד אותיות, חשבון, קריאה ועוד.

 תערוכות נבחרות ופרויקטים בתחום האמנות העכשווית 
 תערוכות יחיד 
 2006 – "אורבניים" – תערוכת יחיד, דימויים דיגיטליים מודפסים, גלריית החלונות מגדל עזריאלי, תל אביב.
 2008 – "חלומות מתכתיים"- דימויים דיגיטליים ואמנות וידאו, מרכז ווהל רמת גן.
 2010 – משבר החזירים – אוצרת: נורית טל טנא. מיצב וידאו ועבודות קיר מוזיאון ינקו-דאדא, עין הוד – קטלוג.
 2011 – "אוהבים את שנות השישים" תערוכת התרמה למען 'פתחון לב', פארק רעננה ישראל – קטלוג מקוון.
 2014 – "המעגל האדום" תערוכה מקוונת – קטלוג.
 2015 – "זה לא משחק" גלריית GATEWAY ART CENTER NYC, מנהטן, ניו יורק – קטלוג מודפס ומקוון.
 2017 – "בין השכבות " GATEWAY ART CENTER NYC, מנהטן, ניו יורק – קטלוג מודפס ומקוון.
2019 – "אוסף ניו יורק" גלריית סלומון בטריבקה, מנהטן, ניו יורק (קטלוג מקוון).
2020 "האוסף" תערוכה אונליין בגלריה הווירטואלית של 44DEGREES

 תערוכות קבוצתיות 

 פרסומים 
 SWITCH – New media journal, THE ART OF TAMMY MIKE LAUFER By Maayan Glaser-Koren, גיליון 27.
 The Journal of Virtual Worlds Research, כריכת המגזין למחקר עולמות וירטואליים.
 Tammy Mike Laufer - The Heart of Digital Media.
 ספר אמן, תמר מייק לאופר, '20 שנות יצירה דיגיטלית', זמין בספריית מוזיאון תל אביב.
 מתוך מפגשים ווירטואליים עם מובילי תרבות תמר מייק לאופר, ראיון על ידי עינת מוגלד.

 קישורים חיצוניים 



 The Art of Tammy Mike Laufer, מאת מעיין גלזר-קורן, מגזין SWITCH, יולי 2011
 Israeli Artist Spotlight For September 2013 — Tammy Mike Laufer, אתר הפדרציה היהודית של צפון אמריקה
 Israeli Artist Spotlight For September 2013 — Tammy Mike Laufer - הקרן לתרבות אמריקה ישראל AICF
 Web Art Center - Portugal
 VIP Shoah Film Collection – Interview Project

 הערות שוליים 

קטגוריה:אמניות ישראליות
קטגוריה:מעצבות ישראליות
קטגוריה:מעצבים ישראלים
קטגוריה:נפגעי תאונות דרכים בישראל
קטגוריה:ישראליות שנולדו ב-1960
קטגוריה:ישראלים שנולדו ב-1960